128 CORRESPONDANCE DU COMTE DE LEYCESTER. 
mais sont esté repoulsez et poursuiviz des nostres jusques à leur 
fort, en laquelle poursuyte ilz ont perdu beaucoup de leurs armes 
et mesmes les nostres ont recouvré en partie celles qu’ilz avoient 
perduz par avant; leur piece d’artillerie est icy sur ung batteau 
de guerre et sera incontinent envoyée à Vostre Excellence. Et 
estant ainsy ce combat fini noz gens se sont honnestement retirez 
avecq les tambours battans et drappeaulx volans, chacun au lieu, 
où qu'il avoit logé paravant. Voicy toutte l’histoire, comme la 
chose véritablement est passée. Et vostre Excellence se peult 
asseurer, que nonobstant les forces de l’ennemy sans comparaison 
estoient beaucoup plus grandes que les nostres, touttesfois là, où 
de ce costé n’est demeuré qu’ung, il en a perdu des siens bien 
trois. Et remettant le surplus, à ce que sieur Paul Buys (lequel, 
ayant esté icy présent, est de la vérité ce qui s’est passé, entiere- 
ment informé) en dira plus amplement à Vostre Excellence. Je 
finiray la présente baisant bien humblement les mains de Vostre 
Excellence et priant Dieu donner à icelle, Monseigneur, pros- 
périté en santé très heureuse vie et longue. Au batteau devant 
Batenbourg, ce 17° d’apvril 1586. 
De Vostre Excellence Bien humble et 
affectionné servileur, 
Puis, GRAFF zu HOHENLOR. 
Après avoir signé ceste me sont venuz nouvelles de bonne 
part que l’ennemy (selon le bruict, qui court partout) a laissé 
devant la tranchée environ 350 hommes tuez et entre eulx neuf 
capitaynes, ung chef et plusieurs aultres officiers sans encores 
quelques aultres, trois cens qui ont esté griefvement blessez et 
emmenez, ce que toutesfois ne puis assurer Vostre Excellence pour 
n’avoir aulcunes seures nouvelles, sinon qu'il m’est ainsy rapporté 
de quelques bourgeois de Ravesteyn; mais comme j’attens d’heure 
à aultre nouvelles plus asseurées, j’advertiray à Vostre Exellence 
incontinent de toutte la pure vérité. 
